1. **Introdukshon (Josue 1:1-3):**
	* **Moisés i Josue.**
		+ Den e promé kapítulo di Josue, Moisés ta wòrdu menshoná diesun bia, i su nòmber ta paresé repetidamente dor di henter e buki.
		+ Tin hopi similaridatnan entre e dos lidernan:
			1. Dios a aparesé na nan (Eks. 3:2-4; Josue. 5:13-14)
			2. Nan a wòrdu pidí pa kita nan sapatu (Eks. 3:5 ; Josue. 5:15)
			3. Dios a primintí nan ku E lo ta ku nan (Eks. 3:12; Josue. 1:5)
			4. Nan a selebrá e Pasku (Eks. 12:21-23; Josue. 5:10)
			5. Nan a pasa dor di e awa riba tera seku (Eks. 14:21-22; Josue. 3:14-17)
			6. Ku unu a bini e mana, ku e otro esaki a stòp (Eks. 16:4-5, 31; Josue. 5:11-12)
			7. Nan a manda spionnan pa spioná e tera (Num. 13:1-3; Josue. 2:1)
		+ Ounke e promé kapítulo di Josue ta registrá e transishon entre Isreal su dos gran lidernan, ningun ta e berdadero protagonista di e buki. E figura di mas importante ta Dios mes, Kende Su palabranan ta habri e buki, i Kende Su liderasko ta e tema dominante. No tin ningun duda tokante di kende tabata Israel su berdadero lider.
	* **Struktura di e buki.**
		+ E Buki di Josue ta presentá e kumplimentu di e promesanan ku Dios a hasi na Israel ora ku El a saka nan for di Egipto, esei ta, pa duna nan Kanaan. Tantu e introdukshon (kapítulo 1) i e buki mes a wòrdu dividí den kuater sekshonnan mayó:
			1. KRUSA bai Kanaan. 🡪 Josue 1:1-9 🡪 Josue 1:1-5:12
			2. TUMA Kanaan. 🡪 Josue 1:10-11 🡪 Josue 5:13-12:24
			3. DIVIDI e tera . 🡪 Josue 1:12-15 🡪J Josue 13:1-21:45
			4. SERVISIO dor di obedensia na e Lei. 🡪 Josue 1:16-18 🡪 Josue 22:1-24:33
2. **Josue su Mishon (Josue 1:4-9):**
	* **Heredá e promesanan.**
		+ Den Josue 1:3, Dios ta papia den e tempu presente profétiko. E ta papia di Kanaan komo sifuera ku esaki ya kaba a wòrdu duná na Israel. Esaki ta nifiká ku Dios a duna nan siguransa kompleto di e éksito di e konkista..
		+ E ora ei E ta rekòrdá nan di e límitenan ku e konkista lo alkansá (Josue 1:4): e pista entre e Riu Jordan (ost) i e Laman Mediteraneo (wèst), for di e desierto (sùit) na e Riu Eufrates (nort).
		+ E ora ei E ta bira na Josue i ta sigur’é ku si é ta fuerte i yen di kurashi, ningun hende lo por para kontra di djé (Josue. 1:5-6).
		+ Pero viktoria no ta ser provee di Josue su propio esfuersonan, pero den Dios Su presensia. El a sigur’é, manera E ta sigurá kada un di nos: “ Lo Mi ta ku boso " (Josue 1:5; Mat. 28:20).
	* **Forsa i kurashi.**
		+ Promé di a pidi Josue pa forsa i kurashi den bataya (Josue 1:9), Dios a pidié pa forsa i kurashi pa obedesé e Lei (Josue. 1:7).
		+ Esaki ta tambe e kaso awe. Dios ta pidi nos pa lucha pa warda Su lei (Rev. 14:12). Esaki ta rekerí gran(hopi) kurashi di nos parti.
		+ Pa Su parti, E ta primintí ku “ E lo ta ku bo unda ku bo bai ” (Josue 1:9), yudando nos bringa e bataya ku nos ta tuma parti den dje. No un bataya físiko, pero “ kontra di gobernantenan, kontra di e outoridatnan, kontra di e podernan di e skuridat di e siglo aki, kontra di maldat spiritual den lugánan selestial ” (Efe. 6:12). Pa hasi esaki, El a proveé nos ku e armanan nesesario (Efe. 6:13-17).
		+ E yabi na éksito ta pa konfia totalmente(kompletamente) den Dios. Y pa hasi asin’ei, nos tin mester pa asosia kunE tur dia (Efe. 6:18).
	* **E éksito di e mishon.**
		+ Éksito for di e punta di bista divino no ta kuadra ku éksito for di un punta di bista humano..
		+ Éksito pasahero den e mundu aki lo por wòrdu lográ dor di kibra leinan divino i humano, pero éksito berdadero i etèrno lo no por (Josue. 1:8).
		+ Nos lo ta éksitoso si nos sigui e prinsipionan i balornan ekspresá den Dios Su Lei. Pero esaki no ta salbashon pa medio di obranan?
		+ Di ningun manera. Fe i e Lei no ta mutualmente eksklusivo, pero mas bien ta komplimentá un na otro (Rom. 3:31). Ora ku nos papia di e Lei, nos ta papiando di e manera ku nos mester biba, no di e manera ku nos ta wòrdu salbá. Nos relashon ku Dios ta wòrdu manifestá den nos obedensia na Su boluntat.